Projektas

PRIENŲ RAJONO savivaldybės TARYBA

SPRENDIMAS

DĖL prienų rajono savivaldybės tarybos 2021 m. balandžio 29 d. sprendimo Nr. T3-115 ,,Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“ Pakeitimo

Nr.

Prienai

Vadovaudamasi Lietuvos Respublikos vietos savivaldos įstatymo 63 straipsnio 1 dalimi, Prienų rajono savivaldybės taryba nusprendžia:

Pakeisti Prienų rajono savivaldybės turto valdymo, naudojimo ir disponavimo juo tvarkos aprašą, patvirtintą Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“:

1. Papildyti 713 punktu:

„713. Kai nėra iki galo įvykdytos nekilnojamojo turto objekto perdavimo ar grąžinimo procedūros, gali būti surašomas Nekilnojamojo turto objekto faktinio naudojimo nustatymo aktas (19 priedas). Aktas surašomas šiais atvejais:

713.1. kai nekilnojamojo turto objektu naudojamasi iki sutarties sudarymo dokumentų pasirašymo dienos;

713.2. kai nekilnojamojo turto objektu naudojamasi po sutarties nutraukimo dokumentų pasirašymo dienos (iki naudotojo faktinio išsikraustymo).“

2. Pakeisti 94 punktą ir jį išdėstyti taip:

,,94. Savivaldybės, kaip savivaldybės įmonių, akcinių bendrovių, uždarųjų akcinių bendrovių, viešųjų įstaigų ir kitos teisinės formos juridinių asmenų dalyvio, turtines ir neturtines teises ir pareigas įgyvendina savivaldybės meras vyriausybės nustatyta tvarka.“

3. Pakeisti 96 punktą ir jį išdėstyti taip:

,,96. Kai savivaldybės valdomos bendrovės akcijos priklauso kelioms savivaldybėms, tų savivaldybių vykdomosios institucijos gali įgalioti vienos iš savivaldybių vykdomąją instituciją atlikti visus veiksmus ar dalį veiksmų ir priimti visus sprendimus ar dalį sprendimų, kurie reikalingi Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 ,,Dėl Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“, 6, 7, 10, 11, 12, 13 punktų ir 8.2, 8.3 papunkčių nuostatoms įgyvendinti.“

4. Papildyti aprašą 19 priedu (pridedama).

Savivaldybės meras